Eurovision Song Contest 2025

**Eurovision Song Contest 2025** var den 69.&nbsp;utgaven av Eurovision Song Contest, Den europeiske kringkastingsunions (EBU) årlige sangkonkurranse for organisasjonens medlemmer. Konkurransen fant sted i Basel i Sveits etter at Nemo og «The Code» vant Eurovision Song Contest 2024 for Sveits. Konkurransen ble organisert og produsert av den sveitsiske allmennkringkasteren SRG SSR i samarbeid med EBU. Dette var tredje gang Sveits sto vertskap for Eurovision Song Contest, og det var første gang Basel var vertsby.

Konkurransen besto av tre sendinger: en semifinale tirsdag 13. mai, en semifinale torsdag 15. mai og finalen lørdag 17. mai. De tre showene ble avholdt i St. Jakobshalle, en flerbruksarena utenfor Basel med kapasitet på  tilskuere. Sendingene ble overført direkte til alle deltakerlandene og andre land med senderettigheter. Programlederne for alle sendingene var  og .  gikk inn i finalen som den tredje programlederen.

Til sammen deltok 37 land, like mange land som året før. Montenegro returnerte etter sist å ha deltatt i 2022, mens Moldova valgte å trekke seg. Av deltakerlandene måtte 31 land gjennom én av de to semifinalene, der 20 av dem kvalifiserte seg til finalen. I tillegg deltok vertslandet Sveits og de «fem store landene» i finalen. Vinneren ble kåret av fagjuryer og seere.

Konkurransen ble vunnet av Østerrike og JJ med låten «Wasted Love». Israels Yuval Raphael endte på andreplass etter å ha vunnet telefonavstemningen. Estland, Sverige og Italia utgjorde resten av topp fem. Norge endte på 18. plass i finalen med Kyle Alessandro og låten «Lighter».

## Bakgrunn
Sveits vant Eurovision Song Contest 2024 i Malmö i Sverige med «The Code» og Nemo. Dette var landets tredje seier i konkurransen etter å vunnet den første utgaven i 1956 med Lys Assia og «Refrain», og på nytt i 1988 med Céline Dion og «Ne partez pas sans moi».

Som vinner av 2024-konkurransen vant Sveits også retten til å arrangere konkurransen i 2025. Dette var tredje gang Sveits sto vertskap etter tidligere å ha arrangert Eurovision Song Contest i Lugano i 1956 og Lausanne i 1989.

Den sveitsiske kringkastingsorganisasjonen SRG SSR la konkurransen til Basel, landets tredje største by etter Zürich og Genève. I august kunngjorde SRG SSR at konkurransen skulle avholdes i St. Jakobshalle med kapasitet på  publikummere.

### Andre arrangementer
I forbindelse med konkurransen huset Congress Center Basel den offisielle nattklubben EuroClub samt Eurovision-landsbyen *Eurovision Village*, som er konkurransens offisielle festivalområde for besøkende, fans og delegasjoner.

Fotballstadionen St. Jakob-Park, som ligger ved siden av St. Jakobshalle, viste de tre sendingene og hadde konserter med tidligere Eurovision-deltakere for betalende publikum. Eurovision Street var i Steinenvorstadt.

## Vertsby-prosessen
Etter Sveits' seier i mai 2024, kom flere sveitsiske byer på banen og meldte interesse for å stå vertskap for Eurovision Song Contest 2025. Blant dem var Genève, Basel, Sankt Gallen, Lugano, Bern og Zürich.
Vertskringkasteren SRG SSR åpnet vertsby-prosessen 27. mai 2024 med en kravliste til interesserte byer. Basel, Bern, Genève og Zürich leverte inn bud 28. juni. Kort tid etter besøkte delegater fra SRG SSR de fire kandidatbyene. Den 19. juli ble det klart at det sto mellom Basel og Genève, og 30. august kunngjorde EBU og SRG SSR at de hadde valgt Basel som vertsby og St. Jakobshalle som konkurransearena.

## Deltakere
Til sammen deltok 37 land i konkurransen. Montenegro var tilbake etter to års fravær. Moldova skulle opprinnelig delta, men 22. januar 2025 trakk den moldovske kringkasteren Teleradio-Moldova (TRM) seg. Ifølge TRM ble avgjørelsen tatt «etter en grundig analyse av den pågående situasjonen, i tillegg til økonomiske, administrative og kunstneriske utfordringer». 

For å delta, må et land ha en allmennkringkaster som er medlem av Den europeiske kringkastingsunion (EBU). Landet må også ligge innenfor det europeiske kringkastingsområdet eller ha en spesialinvitasjon fra EBU.

Land som utgjør «de fem store» og vertslandet Sveits var automatisk kvalifisert til finalen lørdag 17. mai. De øvrige deltakerlandene ble fordelt på de to semifinalene som ble avholdt tirsdagen og torsdagen før finalen. 

Under er deltakende kringkastere, artister, bidrag, låtskrivere og språk i alfabetisk rekkefølge etter land:

### Semifinale 1
Semifinale 1 ble avholdt tirsdag 13. mai klokken 21.00 sentraleuropeisk sommertid. 15 land deltok i denne semifinalen, og de ti beste kvalifiserte seg til finalen. De forhåndskvalifiserte landene Italia, Spania og Sveits opptrådte og stemte i denne semifinalen. Endelig startrekkefølge ble avgjort av showets produsenter etter at alle bidragene var klare i midten av mars 2025. Rekkefølgen ble offentliggjort 27. mars 2025. Under er en oversikt over deltakerne i rekkefølgen de opptrådte i. Land markert med rosa bakgrunn, kvalifiserte seg til finalen:

### Semifinale 2
Semifinale 2 ble avholdt torsdag 15. mai klokken 21.00 sentraleuropeisk sommertid. 16 land deltok i denne semifinalen, og de ti beste kvalifiserte seg til finalen. De forhåndskvalifiserte landene Frankrike, Storbritannia og Tyskland opptrådte og stemte i denne semifinalen. Endelig startrekkefølge ble avgjort av showets produsenter etter at alle bidragene var klare i midten av mars 2025. Rekkefølgen ble offentliggjort 27. mars 2025. Under er en oversikt over deltakerne i rekkefølgen de opptrådte i:

### Finalen
Finalen ble avholdt lørdag 17. mai klokken 21.00 sentraleuropeisk sommertid. 26 land deltok: vertslandet Sveits, de fem store landene, de ti beste fra semifinale 1 og de ti beste fra semifinale 2. Oversikt over finalister:

### Tilbakevendende artister

## Poengtavler
### Semifinale 1
Det ble kun brukt telefonavstemning i semifinalen. De 15 deltakerlandene, en internasjonal seerjury og de forhåndskvalifiserte finalistene Frankrike, Italia og Spania stemte i denne semifinalen.  

### Semifinale 2
Det ble kun brukt telefonavstemning i semifinalen. De 16 deltakerlandene, en internasjonal seerjury og de forhåndskvalifiserte finalistene Frankrike, Storbritannia og Tyskland stemte i denne semifinalen.  

### Finalen
Under er en oversikt over avgitte poeng i finalen.

## Produksjon og format
### Visuelt uttrykk, lyd og scenedesign
Den 16. desember 2024 avduket SRG SSR temagrafikken og scenedesignet for konkurransen i 2025. Temagrafikken, designet av det London-baserte byrået Not Wieden+Kennedy og kalt «Unity Shapes Love», består av flerfargede miniatyrversjoner av «Eurovision-hjertet» arrangert for å etterligne en halvtone-pikselleringseffekt, som symboliserer millioner av mennesker forent gjennom Eurovision Song Contest for å lytte og feire sammen. Temamusikken, produsert av MassiveMusic og med tittelen «See You Radiate», inneholder referanser til sveitsisk tradisjonsmusikk og er laget for å kunne brukes i fremtidige utgaver. Scenedesignet var for andre år på rad laget av den tyske produksjonsdesigneren Florian Wieder, som har designet scenene for syv tidligere konkurranser. Det er inspirert av Sveits’ fjell og språklige mangfold, og inkluderer en sentral utstikker som strekker seg ut i ståplassområdet, omgitt av en LED-bue. Den 26. februar 2025 avduket SRG SSR også en maskot for 2025-utgaven – den første siden 1992. Maskoten fikk navnet «Lumo» og er designet av Lynn Brunner ved Kunsthøyskolen i Basel, er en antropomorf hjerteform med oransje krøllete hår.

### Postkort
«Postkortene» er korte introduksjonsvideoer som vises på TV mens scenen rigges til neste innslag. De ble filmet mellom januar og april 2025, og var regissert av Luca Zurfluh fra det Zürich-baserte produksjonsselskapet Dynamic Frame. Postkortene viste artistene som deltok i lokale aktiviteter rundt om i Sveits. Følgende steder ble brukt for hvert deltakerland:

* Basel, Basel-Stadt
* Betlis, Kantonen Sankt Gallen
* Bern, Kantonen Bern
* Zürich, Kantonen Zürich
* Jungfraujoch, Valais og Bern
* Gruyères, Kantonen Fribourg
* Basel, Basel-Stadt
* Appenzell, Appenzell Innerrhoden
* Ascona, Ticino
* Genève, Kantonen Genève
* Peccia, Ticino
* Rapperswil, Sankt Gallen
* CERN, Meyrin, Kantonen Genève
* Morcote, Ticino
* Basel, Basel-Stadt
* Zermatt, Valais
* Basel, Basel-Stadt
* Zürich, Kantonen Zürich
* Basel, Basel-Stadt
* Rugisbalm, Nidwalden
* Le Noirmont, Kantonen Jura
* Zürich, Zürich
* Filisur, Graubünden
* Egnach, Thurgau
* Laax, Graubunden
* Lavaux, Vaud
* Bruzella, Ticino
* Vaz/Obervaz, Grisons
* Alp Raguta, Grisons
* Luzern, Kantonen Luzern
* Basel, Basel-Stadt
* Magglingen, Bern
* Zermatt, Valais
* Riburg, Aargau
* Basel, Basel-Stadt
* Basel, Basel-Stadt
* Emmental, Bern

### Programledere
Den sveitsiske komikeren Hazel Brugger og Sandra Studer – som representerte Sveits i 1991 – ble kunngjort som programledere 20. januar 2025 og ledet alle de tre sendingene. Den sveitsisk-italienske programlederen Michelle Hunziker sluttet seg til dem under finalen. Den offentlige visningen av finalen på St. Jakob-Park ble ledet av  og , som også leste opp poengene fra den sveitsiske juryen fra stadionet.


File:ESC25_ladies_Michelle_Hunziker(cropped).jpg|Michelle Hunziker
File:Hazel Brugger.jpg|Hazel Brugger
File:ESC25_ladies_(cropped).jpg|Sandra Studer
File:Sven-Epiney-Moderator-Copyright-Foto-by-Foto-Monica-Boirar-aka-Monica-Beurer.jpg|Sven Epiney


### Semifinaletrekningen
Seks land – de fem store og vertslandet Sveits – var direktekvalifisert til finalen. De øvrige landene deltok i de to semifinalene tirsdag 13. og torsdag 15. mai. Fordelingen av semifinalistene ble gjort under en loddtrekning i Kunstmuseum Basel 28. januar 2025. Trekningen ble strømmet direkte og ble ledet av Jennifer Bosshard og Jan van Ditzhuijzen.

Semifinalistene var på forhånd delt inn i grupper ut fra hvordan de har stemt de siste 15–20 årene. Land med relativt likt stemmemønster, som de nordiske og de eks-jugoslaviske landene var samlet i egne grupper. Landene i hver stemmegruppe ble deretter trukket og fordelt på de to semifinalene. Dette gjøres for å redusere effekten av nabostemming, og for å forhindre at et land klarer å kvalifisere seg til finalen takket være stemmer fra nabolandene. Systemet ble innført i 2008. Under seremonien trakk man også hvilken av de to semifinalene de seks direktekvalifiserte finalistene skulle stemme i.

## Hendelser

### Kontroverser rundt Israels deltakelse
På grunn av den pågående Gaza-krigen var også dette året Israels deltakelse kontroversiell. Flere kringkastere, organisasjoner og grupperinger krevde at Israel måtte utelukkes fra arrangementet. Den slovenske kringkasteren RTVSLO leverte et krav til EBU om å ekskludere Israel, mens den spanske kringkasteren RTVE, den irske RTÉ, islandske RÚV og belgiske VRT tok til orde for en bredere diskusjon blant EBU-medlemmer om Israels deltakelse. EBU forpliktet seg til en diskusjon om Israels deltakelse «på et passende tidspunkt», men understreket at unionen er «en sammenslutning av allmennkringkastere, ikke regjeringer», og at alle EBU-medlemmer har rett til å delta.

Parallelt med dette signerte 72 tidligere Eurovision-deltakere et brev som oppfordret til ekskludering av Israel. Blant disse var tidligere vinnere som Charlie McGettigan, Salvador Sobral, fjorårsvinner Nemo og årets vinner, JJ.

Under postkort-filmen før Israels opptreden i semifinale 2, nevnte RTVEs spanske kommentatorer, Tony Aguilar og Julia Varela, antallet ofre i krigen. Etter en klage fra den israelske kringkasteren Kan, advarte EBU den spanske kringkasteren om at de ville få bot dersom kommentatorene «nevnte Gaza-konflikten igjen». RTVE svarte med å vise en plakat før finalen, med teksten: «Når menneskerettigheter står på spill, er stillhet ikke et alternativ. Fred og rettferdighet for Palestina». Under finalen ble Israels opptreden møtt med noe buing fra publikum, men den sveitsiske vertskringkasteren SRG SSR erstattet dette i TV-sendingen med forhåndsinnspilt applaus.

Israel vant til slutt telefonavstemningen og endte på andreplass samlet. Resultatet førte til at flere deltakende kringkastere – inkludert RTVE, VRT, RÚV, belgiske franskspråklige RTBF, Finlands Yle, Norges NRK, Irlands RTÉ og Nederlands AVROTROS og NPO – krevde en gjennomgang av stemmesystemet. Spanias statsminister krevde på sin side at Israel måtte eksluderes fra konkurransen, mens andre land ba om en uavhengig revisjon av sine lands telefonstemmer. *Eurovision News Spotlight*, et faktasjekk-initiativ fra EBU, avdekket 19. mai 2025 at Israels statlige reklamebyrå i ukene før konkurransen hadde gjennomført en storstilt reklamekampanje for å få folk til å stemme på Israel. Byrået brukte også offisielle statlige kontoer på sosiale medier for å oppfordre til støtte for Israels bidrag i konkurransen – med spesifikke instrukser om hvordan man kunne gi alle 20 tillatte stemmer til Israel. Den israelske regjeringen hadde tidligere innrømmet å ha brukt samme strategi under konkurransen i 2024.

### Montenegro endrer bidrag
Etter s seier i den montenegrinske nasjonale finalen med sangen «», ble det oppdaget og bekreftet av den montenegrinske kringkasteren RTCG at bandet hadde fremført sangen offentlig i juni 2023, i strid med reglene for både den nasjonale finalen og Eurovision Song Contest, som fastsetter at konkurrerende sanger ikke kan ha vært kommersielt utgitt eller offentlig fremført før 1. september 2024. I en uttalelse utstedt 1. desember 2024 uttalte RTCG at de ville diskutere med EBU for å avgjøre om «Clickbait» fortsatt kunne delta. Den 4. desember trakk Neonoen seg fra å delta i Eurovision Song Contest, med henvisning til et «ønske om å gjøre slutt på usikkerheten». RTCG bekreftet sin intensjon om å ta en beslutning om Montenegros representant i de kommende dagene. Den 8. desember 2024 kunngjorde RTCG at andreplassen i den montenegrinske finalen,  med sangen «», ville overta plassen til Neonoen som Montenegros representant i Eurovision Song Contest 2025.

### Malta må endre sangtittelen
Maltas bidrag het opprinnelig «Kant», som er maltesisk for *syngende*. Tittelen kan forveksles med det engelske ordet *cunt*, som er et vulgært uttrykk for vagina. Frasen «serving cunt» er også et kjent uttrykk som i dragmiljøet. Likheten til det engelske ordet, samt innsigelser fra britiske BBC, gjorde at EBU ba Malta om å endre tittelen. Låten ble til slutt omdøpt til «Serving», og ordet «kant» ble fjernet fra teksten.

## Kommentatorer og poengopplesere
### Poengopplesere
De 37 deltakerlandene hadde hver sin talsperson som leste opp tolvpoengeren til sitt lands fagjury på direkten via satellitt. Under er listen over talspersonene etter stemmerekkefølge:

# 
# Safura
# Ingrid Sammut
# Chantal Janzen
# Lorella Flego
# Lusine Tovmasian
# Fabienne Zwally
# Senhit
# Jerry Heil
# Tom Hugo Hermansen
# Philipp Hansa
# Émilie Mazoyer
# 
# Iolanda
# 
# Doris Pinčić
# 
# Nicky Byrne
# Aleksandra Budka
# Marko Vukčević
# Jenny Theona
# Dragana Kosjerina
# Radka Rosická
# Sophie Ellis-Bextor
# Chanel
# Jasmin Beloued
# Silia Kapsis
# Michael Schulte
# Manu Van Acker
# Eden Golan
# 
# Silvester Belt
# Hera Björk
# Nutsa Buzaladze
# Loukas Hamatsos
# Kristjan Jakobson
#  og 

## Andre utmerkelser
### Marcel Bezençon Awards
Marcel Bezençon Awards ble først delt ut under Eurovision Song Contest 2002 og er en utmerkelse til de beste sangene i finalen. Prisen ble innstiftet av Christer Björkman og Richard Herrey. Utmerkelsen er oppkalt etter konkurransens skaper, Marcel Bezençon, og deles ut i tre kategorier: presseprisen, artistprisen og låtskriverprisen. Prisene ble offentliggjort like før finalen 17. mai 2025.

### OGAE
Organisation Générale des Amateurs de l'Eurovision (forkortet OGAE), stiftet i 1984, er et internasjonalt nettverk av 44 Grand Prix-klubber. Hvert år i forkant av konkurransen holder de ulike klubbene avstemning over det aktuelle årets bidrag. Hver klubb sender deretter inn sin topp ti-liste med poeng 1–8, 10 og 12 til OGAE. Under er den endelige topp fem-listen basert på stemmene fra 5201 medlemmer i 43 OGAE-klubber:

## Se også
* Junior Eurovision Song Contest 2025
* Intervision 2025
* Pan-ArcticVision 2025

## Fotnoter

## Referanser


## Eksterne lenker
* 
*